text: Anne Sina i kontaktudvalget for det tyske mindretal
  09 september 2014 kl. 08.02
  Anne Sina, Socialdemokraternes folketingsmedlem fra Aabenraa, overtager partifællen Benny Engelbrechts plads i kontaktudvalget for det tyske mindretal.
  Anne Sina bliver socialdemokraternes nye repræsentant i kontaktudvalget for det tyske mindretal i Sønderjylland. Det har den socialdemokratiske Folketingsgruppe netop vedtaget på deres gruppemøde i dag.
  - Jeg er selv opvokset som en del af det tyske mindretal og jeg glæder mig selvfølgelig til at kunne være med til at skabe nogle gode politiske rammer for mindretallet i Sønderjylland fremover, siger Anne Sina.
  